cyanic-selkie/wikianc huggingface dataset:
Utile Dulci
Historiaa
Tukholman musiikkielämä oli alkanut vilkastua voimakkaasti 1700-luvulla, kun suomalaissyntyinen Johan Helmich Roman (1694–1758), "Ruotsin musiikin isä", oli nostanut hovissa esitettävän musiikin tasoa 1720-luvun lopulla ja aloittanut 1730-luvulla julkiset konsertit Tukholmassa. Hänen jälkeensä hovissa olivat toimineet hovikapellin johtajina muun muassa Per Brandt (1713–1767), Francesco Antonio Uttini (1723–1795), Abbé Georg Joseph Vogler (1749–1814) ja Joseph Martin Kraus (1756–1792), jotka olivat maineikkaita mutta eivät kuitenkaan ruotsalaisia. Vilkastuneen musiikkielämän vuoksi kansan keskuudessa hovin ulkopuolella alettiin kaivata yhä enenevässä määrin erilaista musiikkitoimintaa.
Vuonna 1766 Tukholmaan perustettiin salaseura Utile Dulci, joka valistusajan hengessä uskoi jaloihin harrastuksiin, joihin myös musiikin katsottiin kuuluvan. Seuran "soitannollisissa" kokouksissa esiintyi orkesteri, joka oli “harppua myöten täydellinen” ja johon puolentoista vuosikymmenen aikana ehti kuulua 150 soittajaa. Mukana oli sekä hovisoittokunnan jäseniä että oppineita ja porvareita. Vaikka se oli salaseura, alettiin järjestää myös julkisia esiintymisiä. Kustavilaisen ajan vuosina Utile dulci -seuran toiminta vaikutti myös siihen, että perustettiin Kuninkaallinen ooppera ja Kuninkaallinen musiikkiakatemia. Kuninkaallisen oopperan vihkiäisissä 18. tammikuuta 1773 esitetty ooppera oli hovikapellimestari Uttinin Johan Wellanderin librettoon säveltämä Thetis et Pelée. Molemmat olivat Utile dulci -seuran jäseniä. Suomessakin kyseinen kappale tiedettiin, sillä 16-vuotiaalla turkulaisella ylioppilaalla Erik Tulindbergilla oli siitä osia hallussaan vuonna 1777.
Álvar Núñez Cabeza de Vaca
Álvar Núñez Cabeza de Vaca tai usein pelkästään Álvar Núñez (n. 1490 Jerez de la Frontera, Espanja – n. 1560 Sevilla, Espanja) oli espanjalainen tutkimusmatkailija.
Cabeza de Vaca syntyi 1500-luvun taitteessa aateliseen perheeseen Jerez de la Fronterassa. Suku oli saanut lisänimen Cabeza de Vaca ("lehmänpää") Martin Alhajalta, joka auttoi Navarran kuningasta Sancho VII:ttä nujertamaan maurit Las Navas de Tolosan taistelussa vuonna 1212. Alhaja oli merkinnyt Sancholle lehmän päällä solan, jota kannatti käyttää.
Cabeza de Vaca osallistui rahastonhoitajana 1527 Pánfilo de Narváezin johtamalle 300 miehen retkelle Floridan valloittamiseksi ja asuttamiseksi. Floridaan joukko saapui huhtikuussa 1528 ja nousi maihin Tampanlahdella. Narváez johti itse tutkimusmatkaa sisämaahan. Ryhmä kierteli muutaman kuukauden sisämaassa ja menetti miehiä kahakoidessaan intiaanien kanssa. Ryhmän palattua rannikolle syyskuussa laiva oli jo ehtinyt lähteä Kuubaan. Ryhmä odotteli turhaan mereltä saapuvaa pelastusta. He söivät hevosensa ja tekivät niiden nahoista viisi pientä venettä. He lähtivät purjehtimaan Meksikonlahden rannikkoa Meksikoon, joutuivat kovaan myrskyyn ja haaksirikkoutuivat Galveston Islandille marraskuussa. Siinä vaiheessa ryhmä oli pienentynyt noin 80 mieheen. Osa miehistä kuoli merellä ja suurin osa seuraavan talven aikana. Ryhmä lähti etenemään maitse Rio Grandea kohti, ja se pieneni edelleen 15 mieheen. Karankawaintiaanit ottivat jäljelle jääneet vangiksi. Espanjalaiset olivat vankina kuusi vuotta. Cabeza de Vaca onnistui kolmen muun henkilön kanssa pakenemaan vuonna 1534.
Paenneet espanjalaiset elivät kaksi vuotta omillaan. He pärjäsivät kaupankäynnillä vaeltavien heimojen kanssa. Lisäksi he saivat mainetta parantajina. Nelikon tarkka reitti ei ole tiedossa, mutta nykyään oletetaan, että he matkasivat Texasin rannikkoa Rio Grandelle ja kääntyivät sieltä ensin pohjoiseen ja sitten länteen nykyisessä Texasissa ja Meksikon pohjoisosassa. Maaliskuussa 1536 nelikko vihdoin kohtasi espanjalaisia lähellä Culiacánin kaupunkia Länsi-Meksikossa.
thumb|180px|left|Muistolaatta Cabeza de Vacan kunniaksi hänen oltuaan ensimmäinen eurooppalainen [[Iguassun putoukset|Iguassun putouksilla.]] Cabeza de Vaca ilmoittautui Méxicossa varakuningas Antonio de Mendozalla ja palasi sitten Espanjaan uuden työn perässä. Hänet nimitettiin vuonna 1540 Río de la Platan alueen kuvernööriksi (nykyinen Paraguay). Vuosina 1540–1541 Cabeza de Vaca johti 1 600 kilometrin mittaista tutkimusmatkaa Brasiliasta Asuncióniin, jossa hän vastaanotti kuvernöörin viran. Vuonna 1544 Cabeza de Vaca syrjäytettiin virasta kapinassa. Hänet kutsuttiin vangittuna takaisin Espanjaan vuonna 1554 ja karkotettiin Afrikkaan. Hänet armahdettiin kahden vuoden kuluttua.
Cabeza de Vacan vuonna 1542 kirjoittama teos Naufragios y comentarios Narváezin tutkimusmatkasta ja hänen tarinansa zuni-intiaaneista sekä Cibolan kultaisista kaupungeista inspiroivat espanjalaisia, kuten Hernando de Sotoa ja Francisco Vázquez de Coronadoa, uusiin tutkimusmatkoihin.
Hasaka
Hasaka tai al-Hasaka (tai Hassaka, ) on kaupunki Syyrian koillisosassa. Kaupunki on Hasakan maakunnan keskus. Vuoden 2004 väestönlaskennassa kaupungin väkiluku oli 188 160 asukasta.
Ottomaanien valtakunnan aikaan kaupungin merkitys pieneni. Elämä vilkastui jälleen Ranskan hallitessa Syyriaa vuonna 1932, jolloin Irakista muutti assyrialaisia pakolaisia kaupunkiin.
Kaupunki on nykyään tärkeä maantieliikenteen risteyspaikkakunta lähellä Turkkia ja Irakia. Kaupungista on linnuntietä noin 62 kilometriä Turkin ja 51 kilometriä Irakin rajalle.
Hasaka on myös voimakkaasti kastellun maatalousalueen keskus. Se sijaitsee Eufratjoen kahden sivujoen (Khabur- ja Jaghjaghah) yhtymäkohdassa. Khaburjoen valuma-alue on Syyrian keskeistä vehnän ja riisin viljelyaluetta.
KKS Lech Poznań
Vuodesta 1933 vuoteen 1994 seura oli Puolan rautatieyhtiö PKP:n tukema, ja seuran nimilyhenne KKS tarkoittaakin "rautatieläistä urheiluseuraa" (Kolejowy Klub Sportowy, Lech puolestaan on Puolan legendaarinen perustaja). Vuonna 2006 Lech Poznań sai tukijakseen kodinkoneita valmistavan Amica-tehtaan ja yhdistyi samalla tehtaan oman Amica Wronki -pääsarjaseuran kanssa. Uusi joukkue koostettiin molempien seurojen parhaista pelaajista ja Amica Wronki siirtyi Lechin reservijoukkueeksi alasarjoihin. Lech pelasi kotiottelunsa Wronkissa stadionremontin aikana vuonna 2009.
Saavutukset
<!--
Edustusjoukkueen kokoonpano
--> pienoiskuva|Lech Poznań 1:1 [[Juventus FC]]
Marksistskajan metroasema
Marksistskaja on yksi Moskovan metron asemista. Se avattiin 30. joulukuuta 1979.
Keijutiira
Keijutiira, aikaisemmalta nimeltään valkotiira (Gygis alba) on tiiroihin kuuluva lintulaji, jota tavataan trooppisista meristä. Se on pieni ja täysin valkoinen. Keijutiira ei tee pesää, vaan munii paljaille oksille, puunrunkojen koloihin tai haaroihin. Poikanen pitää kiinni oksasta kehittyneillä jaloillaan.
Condom
thumb Condom on kunta Gersin departementissa Ranskassa. Sen pinta-ala on 97,37 neliökilometriä ja väkiluku noin 7 158 (2006).
Condomin pormestarina on vuodesta 2001 lähtien toiminut Gérard Dubrac. Sen ystävyyskaupunkeja ovat Grünberg Saksassa ja Toro Espanjassa.
Sniper
Sniper on vuonna 1997 perustettu kuusankoskelainen RAC-yhtye. Musiikkityyliltään yhtye on melko perinteistä punkkia ja sanoituksissa yhtyeen teemoja ovat muun muassa uusnatsismi, inho kommunisteja ja kunnioitus sotaveteraaneja kohtaan sekä rodulliset aiheet. Yhtyeen nimi viittaa tarkka-ampuja Simo Häyhään.
Diskografia
Lisäksi Sniperin kappaleita on julkaistu lukuisilla kokoelmalevyillä.
Zachary Hietala
Zachary Hietala perusti Tarot-yhtyeen veljensä Marco Hietalan kanssa. Sakari Hietala asuu Kuopiossa ja toimii nuoriso-ohjaajana sekä musiikinopettajana yhdeksäs- ja kymppiluokkalaisille.
Hietala teki Janne Tolsan, Jukka Jyllin ja Tom Raskin kanssa Marenne -yhtyeen debyyttialbumin The Past Prelude vuonna 2009. Vuonna 2013 hän julkaisi Ari Hentusen kanssa albumin Parasites of Paradise nimellä A2Z.
Hietala on myös aktiivisesti mukana Tarotin toiminnassa muutenkin kuin soitannollisesti: hän on esimerkiksi yksi Tarotin virallisen foorumin ylläpitäjistä. Hietalan taitoja kitaristina voi arvioida Tarot-yhtyeen kappaleiden kitarasooloista, esimerkiksi kappaleista "Pyre of Gods", "Wings of Darkness" ja "I Don't Care Anymore". Hietala harjoitteli nuorena kitaransoittoa joskus kahdeksankin tuntia päivässä.
Kitarat
Zachary käyttää Kramer- ja Charvel-merkkisiä kitaroita. Monissa hänen kitaroissaan otelaudan nauhavälit on koverrettu. Idean tähän hän sai nähtyään brittikitaristi Ritchie Blackmoren kitarakalustoa. Vahvistinosasto koostuu Marshallin JCM800-kitaravahvistimesta ja Marshallin 1960-sarjan kaiutinkaapeista sekä Boss-efekteistä.
S/2004 S 13
S/2004 S 12 on pienehkö Saturnuksen kuu. Sen löysivät 4. toukokuuta 2005 Scott S. Sheppard, David C. Jewitt, Jan Kleyna ja Brian G. Marsden kuvista, jotka oli otettu 12. joulukuuta 2004 - 9. maaliskuuta 2005 välisenä aikana. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan.
Urhobo
Urhobo on Nigerian eteläosassa puhuttu nigeriläis-kongolainen kieli. Sitä puhui vuonna 1993 äidinkielenään 546,000 ihmistä. Urhobo kuuluu edolaisten kielten ryhmään ja on läheistä sukua muun muassa isokon, eruwan ja okpen kielille.
S/2004 S 13
Kuun halkaisija on vain noin kuusi kilometriä ja se kiertää Saturnusta retrogradisesti 18 450 miljoonan kilometrin etäisyydellä. Sen kiertoaika Saturnuksen ympäri on 2 vuotta 175 vuorokautta 20 tuntia (905,848 vuorokautta). Sen radan inklinaatio on 167,4° ja eksentrisyys 0,273.
Bully Beatdown
Bully Beatdown on Mark Burnettin luoma MTV:n tosi-tv-ohjelma. Ohjelmassa kiusaajan uhri pistää kiusaajan ohjelmaan, jossa vapaaottelijat pieksevät tämän. Eriä on kaksi, joista ensimmäinen erä on painia. Erä kestää 3 minuuttia. Kiusaaja aloittaa 5 000 dollarista ja menettää 1 000 dollaria joka kerta kun hän taputtaa tai luovuttaa, jolloin rahat menevät uhreille. Taputus tapahtuu kun jompikumpi joutuu joko kuristusotteeseen, jalkalukkoon, käsilukkoon tai ei muuten vaan kestä kipua. Toinen erä on potkunyrkkeilyä, joka kestää myös 3 minuuttia. Jos kiusaaja kestää koko erän hän saa itselleen 5 000 dollaria, jos taas hän luovuttaa, tulee tyrmätyksi tai tuomari keskeyttää ottelun, kaikki rahat menevät uhreille. Juontajana toimii Jason ”Mayhem” Miller. Sarjan kolmas kausi on tehty samalla formaatilla kuin kaksi ensimmäistäkin, mutta erien pituus on kasvatettu 5 minuuttiin.
S/2004 S 17
S/2004 S 17 on pienehkö nk. Viikinkiryhmään kuuluva Saturnuksen kuu. Sen löysivät 4. toukokuuta 2005 Scott S. Sheppard, David C. Jewitt, Jan Kleyna ja Brian G. Marsden kuvista, jotka oli otettu 13. joulukuuta 2004 - 5. maaliskuuta 2005 välisenä aikana. Kuun halkaisija on vain noin neljä kilometriä ja se kiertää Saturnusta retrogradisesti 19,099 miljoonan kilometrin keskimääräisellä etäisyydellä. Sen radan inklinaatio on 167° ja eksentrisyys 0,226. Sen kiertoaika Saturnuksen ympäri on 2 vuotta 255 vuorokautta 11 tuntia (985,453 vuorokautta).
Shrine of New Generation Slaves
Shrine of New Generation Slaves on Riversiden viides studioalbumi, joka julkaistiin 18. tammikuuta 2013. Musiikin on säveltänyt Riverside ja sanoittanut Mariusz Duda.
Kokoonpano
+
Hadrianuksen temppeli (Efesos)
Hadrianuksen temppeli oli antiikin aikainen keisari Hadrianukselle omistettu temppeli Efesoksen kaupungissa Vähässä-Aasiassa, nykyisessä Turkissa. Sen rauniot ovat osa Efesoksen arkeologista aluetta, joka on Unescon maailmanperintökohde.
Temppeli rakennettiin keisari Hadrianuksen itsensä aikana vuosina 117–138 jaa. Efesos sai tuolloin toisen neokoros-oikeutensa eli oikeuden rakentaa keisarikultille omistettu temppeli sitten Domitianuksen temppelin rakentamisen. Hadrianus kävi itse Efesoksessa vuonna 128. Temppelin omistuskirjoituksen kirjoitutti P. Quintilius. Rakennus kärsi vaurioita maanjäristyksissä vuosina 383 ja 387, ja kunnostettiin niiden jälkeen.
pienoiskuva|vasen|upright=0.96|Hadrianuksen temppelin raunioita. Temppeli sijaitsi Kuretes-kadun varrella osana Variuksen kylpylän rakennuskokonaisuutta. Sen julkisivussa oli portiikki, jossa oli neljä korinttilaista pylvästä ja niiden päällä kaari. Keskimmäiset pylväät olivat pyöreitä ja reunimmaiset neliskulmaisia. Temppelin anta-seinien välissä oli kaksi pylvästä. Temppelin cellan leveys oli noin 7,5 metriä ja syvyys noin 5,0 metriä. Cella oli tynnyriholvattu, ja sen sisällä oli kulttipatsas. Cellan oven yläpuolella oli naishahmoa ja akantinlehtiä esittänyt reliefi. Temppelin friisit esittivät Efesoksen perustamiseen liittyneitä mytologisia aiheita. Friisit liitettiin temppeliin 300-luvun lopun kunnostustöissä, jolloin ne siirrettiin jostakin toisesta rakennuksesta. Tällaisena ne ovat myöhäisimpiä tunnettuja antiikin aikaisia temppelifriisejä.
Temppelin edessä on myöhemmin ollut tetrarkkien Diocletianus, Maximianus, Constantius ja Galerius patsaat. Näistä on säilynyt vain jalustat. Tetarkeista augustukset olivat keskellä ja caesarit reunimmaisina.
Rakennuksen raunioita on kunnostettu ja ennallistettu 1950-luvulla.
Ploštšad Iljitšan metroasema
Ploštšad Iljitša on yksi Moskovan metron asemista. Se avattiin 30. joulukuuta 1979.
Taistelu leijonista
Juoni
Adamsonit ovat viettäneet loppuelämänsä suojellen leijonia ja muita villieläimiä Koran suojelualueella Keniassa. He joutuvat ottamaan yhteen hallituksen ja salametsästäjien kanssa pitääkseen suojelualueensa pystyssä.
Tahoua (alue)
Tahouan alue on hallintoalue Nigerin keskiosassa. Sen keskus on Tahouan kaupunki. Alueen pinta-ala on 113 371 neliökilometriä. Asukasmääräksi arvioitiin 4 606 600 henkeä vuonna 2021.
Maantiede
Tahouan alue rajoittuu pohjoisessa Agadezin ja idässä Maradin alueisiin, etelässä Nigeriaan sekä lännessä Dosson ja Tillabérin alueisiin ja Maliin. Se sijaitsee hiekkakiven ja savihiekan täyttämässä Oullimindenin altaassa, joka ulottuu Aïrvuoristosta Nigerjoelle. Maisemaa leimaavat ylängöt, laaksot ja tasangot. Hyötykaivannaisiin kuuluvat fosfaatti, kivihiili, kipsi ja kalkkikivi.
Alueen pohjoisosa kuuluu Saharan ja keski- ja eteläosat Sahelin ilmastovyöhykkeisiin. Vuotuinen sademäärä on 150–450 millimetriä. Sadekausi kestää toukokuusta syyskuuhun. Lämpötilat vaihtelevat joulu-tammikuun 15 ja huhti-toukokuun 47 asteen välillä.
Pysyviä vesistöjä ei ole. Sadekaudella vesi kerääntyy laaksoihin ja enemmän tai vähemmän pysyviin lampiin. Alueella on huomattavat pohjavesivarat, joiden hyödyntäminen on usein vaikeaa.
Kasvillisuus on metsä-, pensas- ja ruohoaroa. Pohjoisessa ei kasvillisuutta ole juuri lainkaan. Luokiteltuja ja suojeltuja metsäalueita on lähinnä lounaisosassa yhteensä 22 906 hehtaaria. Eläinkuntaan kuuluvat muun muassa gasellit, pahkasika, afrikanpuhveli, apinat, monet lintulajit ja matelijat.
Hallinnollinen jako ja asutus
Vuonna 1998 perustettu alue jakautuu 12 departementtiin, jotka ovat Abalak, Bagaroua, Birni N’Konni, Bouza, Illéla, Keita, Madaoua, Malbaza, Tahoua, Tassara, Tchintabaraden ja Tillia. Kaupunkikuntia on 7 ja maalaiskuntia 35. Tahouan kaupunki jakautuu kahteen arrondissementtiin. Muut kaupungit ovat Abalak, Birni N’Konni, Bouza, Illéla, Kéita, Madaoua ja Tchintabaraden. Perinteinen hallinto käsittää 12 kantonia, 9 heimoryhmää ja 21 alaryhmää.
Asutus on keskittynyt alueen eteläosaan. Asukastiheys on eteläisessä Malbazan departementissa 292,3 ja pohjoisessa Tassaran departementissä 1,1 henkeä neliökilometrillä. Asukkaista 78,2 % on hausoja, 17,5 % tuaregeja, 2,5 % fulbeja, 0,8 % djermoja ja 0,7 % arabeja. Tärkeimmät kielet ovat hausa, tuaregikieli tamašek ja fulani. Yli 90 % väestöstä on muslimeja. Lisäksi on animisteja ja kristittyjä.
Talous ja palvelut
Alueen pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, lehmänpapu, maapähkinä, puuvilla, okra, maissi ja vihannekset. Karjanhoito perustuu osin transhumanssiin ja paimentolaisuuteen. Tuotantoeläimiä ovat naudat, lampaat, vuohet, kamelit, hevoset, aasit ja siipikarja. Lisäksi harjoitetaan käsityöammatteja ja kaupankäyntiä. Tärkeimmät vientituotteet ovat sipuli, lehmänpapu, karja, kuivattu liha, vuodat, nahka ja nahkatuotteet. Karjaa viedään enenevässä määrin varsinkin Nigeriaan. Malbazassa on kalkkikivi- ja kipsilouhos sekä sementtitehdas. Muu teollisuus käsittää lähinnä pieniä leipomoita ja meijereitä.
Alakoulua käy 69,5 % ikäluokasta (tytöistä 52,6 %), yläkoulua 23,4 % (18,3 %) ja lukiota 7,6 % (4,5 %). Tahouassa on yliopisto, joka koostuu talous- ja hallintotieteiden tiedekunnasta sekä teknisestä instituutista. Terveyspalveluihin kuuluvat kuntien terveyskeskukset, piirisairaalat, aluesairaala, Galmin yksityissairaala sekä äiti- ja lapsikeskus. Alueella on 8 kulttuuritaloa kirjastoineen ja neljä nuorisokeskusta.
Matkailu ja nähtvyydet
Nähtävyyksiä ovat Yaaman moskeija Illelan departementissa, Usman dan Fodion isään liittyvä kohde Madaouan departementissa sekä monet dinosaurusfossiilien löytöpaikat. Hotelleja on lähinnä Tahouassa ja Konnissa. Matkailu alueelle on vähäistä.
Chick-fil-A
Yritys on kasvanut KFC:n jälkeen toiseksi suurimmaksi kanaruokaan keskittyneistä pikaruokalaketjuista. Yrityksellä on yli 1 500 ravintolaa 39 osavaltiossa ja Washington, D.C.:ssä. Yrityksen liikevaihto oli yli 3,5 miljardia Yhdysvaltain dollaria vuonna 2010.
Yrityksen johtaja Dan Cathy on julistanut ketjun olevan perinteisten, Raamatussa määriteltyjen perheiden kannattaja, ja yhtiö on lahjoittanut miljoonia dollareita homoliittoja vastustaville järjestöille. Cathyn kannanotot ovat synnyttäneet mielenosoituksia ja boikotteja vuoden 2012 aikana.
Isoko
Isoko on Nigerian eteläosassa puhuttu nigeriläis-kongolainen kieli. Sitä puhui vuonna 2001 äidinkielenään 423,000 ihmistä. Isoko kuuluu edolaisten kielten ryhmään ja on läheistä sukua muun muassa urhobon, eruwan ja okpen kielille.
Ylivuotto
Ylivuotto (myös Yli-Vuotto) on kylä entisen Ylikiimingin kunnan alueella Vuoton kaupunginosassa Oulussa. Kylä sijaitsee noin 28 kilometriä Ylikiimingin taajamasta itään seututien 836 varrella lähellä Utajärven kunnanrajaa.
Ylivuoton kylä on muodostunut Iso-Vuotunkijärven ja Kiiminkijoen väliselle kapealle harjulle, Vähä-Vuotungin järvi taas sijaitsee kylän länsipuolella. Lännessä kylä rajoittuu Vepsään, idässä rajana on taas Sanginkylän laitimmaisin osa Tervolankylä. Koska lähin silta Kiiminkijoen yli on vasta Alavuotolla, joen takana oleviin muutamiin asumuksiin pääsee kylän kohdalta kesäisin vain veneellä. Pääosin Ylivuoton alue Kiiminkijoen takana on asumatonta sydänmaata luoteessa Pudasjärven Hetekylään, pohjoisessa Puolangan Palovaaraan ja koillisessa Utajärven Juorkunan Olvasjärvelle päin.
thumb|200px|Ylivuottoa entisen kaupan kohdalta koulun suuntaan eli länteen päin.
Alue ja asutus
Ylivuoton koulu lakkautettiin 1977, jonka jälkeen oppilaat on kuljetettu linja-autoilla muihin kouluihin, pääasiassa Vepsän koululle. Nykyisin oppilat kuljetetaan Ylikiimingin taajamaan entiseen kunnan keskuskoululle. Nykyisin koulurakennuksessa toimii retkimelonta- ja kalastuskeskus Vuoton Joutsen. Nykyisin Ylivuotto on pääasiassa muuttotappioaluetta. Autioituneita rakennuksia kylässä on useita eikä uusia rakennuksia juurikaan rakenneta.
Ylivuoton hautausmaa sijaitsee noin puolitoista kilometriä kyläkeskuksesta kaakkoon, seututien varrella.
Daniel Agger
Daniel Munthe Agger (s. 12. joulukuuta 1984) on ammattilaisuransa lopettanut tanskalainen jalkapalloilija. Agger toimi uransa varrella myös Tanskan maajoukkueen kapteenina ja pelasi kaikkiaan 75 maaottelua, joissa hän teki 12 maalia.
12. tammikuuta 2006 Agger teki neljän ja puolen vuoden sopimuksen Liverpoolin kanssa. Agger siirtyi Liverpooliin 5,8 miljoonalla punnalla, mikä oli tuolloin suurin summa minkä seura oli koskaan maksanut puolustajasta. Agger vei kaudella 2007–2008 Sami Hyypiän pelipaikan toisena topparina Liverpoolin puolustuksessa.
Liverpoolin palkattua uudeksi managerikseen Roy Hodgsonin kauden 2010-2011 alussa Aggerin peliaika alkoi huomattavasti vähentyä, eikä hän enää ollut useinkaan aloituskokoonpanoissa. Liverpoolin huonon menestyksen takia Hodgsonin tilalle palkattiin tammikuussa 2011 seuralegenda Kenny Dalglish, jonka alaisuudessa Agger alkoi saada yhtä paljon peliaikaa kuin ennen.
Elokuussa 2014 Agger siirtyi takaisin kasvattajaseuraansa Brøndbyhyn kolmella miljoonalla punnalla.
Saavutukset
Brøndby
Liverpool
Henkilökohtaiset
Lentopallon Mestaruusliigakausi 2013–2014
Miesten Mestaruusliigan joukkueet
Miesten Mestaruusliigassa olivat oikeutettuja jatkamaan samat joukkueet kuin edelliselläkin kaudella, mutta Muuramen Lentopallo päätti luopua liigapaikastaan kunnan asettamien korkeiden salivuoromaksujen vuoksi. Tampereen Isku-Volley otti käyttöönsä seuran perinteisen nimen Rantaperkiön Isku.
Mireia Belmonte
Mireia Belmonte García (s. 10. marraskuuta 1990 Barcelona) on espanjalainen uimari.
Lentopallon Mestaruusliigakausi 2013–2014
Naisten Mestaruusliigan joukkueet
Naisten liigassa oli kahdeksan joukkuetta ja runkosarjassa pelasi lisäksi Kuortaneen valmennuskeskuksen tyttöjen joukkue. Virolaisia joukkueita ei enää ollut mukana.
Mireia Belmonte
Belmonte on voittanut uransa aikana yhden olympiakullan, kolmetoista Euroopan mestaruutta ja kahdeksan maailmanmestaruutta.
Lentopallon Mestaruusliigakausi 2013–2014
Miesten Mestaruusliiga 2013-2014
Liigassa pelattiin 11 joukkueen kolminkertainen runkosarja, yhteensä 30 ottelua joukkuetta kohden.
Runkosarjan kahdeksan parasta selviytyi pudotuspeleihin. Runkosarjassa sijoille 1-3 sijoittuneet joukkueet saivat valita sijoituksensa mukaisessa järjestyksessä puolivälierävastustajansa runkosarjan 5- 8 sijoittuneista joukkueista välittömästi runkosarjan jälkeen pidettävässä tilaisuudessa. Puolivälierät pelattiin kolmesta voitosta, välierät ja finaalit neljästä. Pronssiottelut pelattiin kahdesta voitosta.
Mireia Belmonte
Vuonna 2006 Belmonte voitti junioreiden maailmanmestaruuden 400 metrin vapaauinnissa ja 400 metrin sekauinnissa.
Lentopallon Mestaruusliigakausi 2013–2014
Miesten Mestaruusliiga 2013-2014
Runkosarjassa sijalle 11 päätynyt joukkue pelasi pudotuspelit paras viidestä -systeemillä 1-sarjan loppuottelun häviäjän kanssa. Kotiedun sai liigan 11. sijalle päätynyt joukkue. Liigakarsinnan pudotuspeliparin voittaja sai oikeuden anoa liigapaikkaa kaudelle 2014 - 2015. 1-sarjan finaalin voittaja sai vastaavasti suoraan oikeuden anoa liigapaikkaa kaudelle 2014 – 2015.
Naisten Mestaruusliiga 2013-2014
Naisten Mestaruusliigan joukkuemäärä nousi kaudeksi yhdeksään joukkueeseen, kun Kuortaneen valmennuskeskuksen joukkue tuli mukaan.
Naisten liigassa pelattiin kolminkertainen runkosarja (21 ottelua) sekä ottelut Kuortaneen valmennuskeskusjoukkuetta vastaan liigahallituksen erikseen määrittelemällä tavalla - Kuortane kohtasi kaikki joukkueet kahdesti kotonaan (peräkkäisinä päivinä) ja kerran vieraissa. Runkosarjan kolmannella kierroksella noudatettiin liigahallituksen hyväksymää sarjakaavioita edelliskauden sarjasijoitukseen perustuen kotiotteluiden määrän, otteluparien ja viimeisen kierroksen otteluparien suhteen.Runkosarjassa sijoille 1 - 2 päätyneet joukkueet selviytiyvät suoraan välieriin ja sijoille 3 - 6 päätyneet joukkueet pelasivat puolivälierät paras kolmesta -menetelmällä pääsystä välieriin. Puolivälierien voittajat sekä runkosarjan 1. ja 2. pelasivat välierät (paras seitsemästä), välierien häviäjät pronssiottelut (paras kolmesta) ja voittajat finaalit (paras seitsemästä).
Mireia Belmonte
Joulukuussa 2008 Belmonte teki lyhyen radan maailmanennätyksen Rijekan lyhyen radan EM-kisoissa 400 metrin sekauinnissa ajalla 4.25,06.
Lentopallon Mestaruusliigakausi 2013–2014
Naisten Mestaruusliiga 2013-2014
Runkosarjassa sijalle 8. päätynyt joukkue pelasi pudotuspelit (paras viidestä) 1-sarjan loppuottelun häviäjän kanssa. Kotiedun sai liigan 8. sijalle päätynyt joukkue. Liigakarsinnan pudotuspeliparin voittaja sai oikeuden anoa liigapaikkaa kaudelle 2014 - 2015. 1-sarjan finaalin voittaja sai vastaavasti suoraan oikeuden anoa liigapaikkaa kaudelle 2014 – 2015.
Mireia Belmonte
Hän voitti kolme maailmanmestaruutta Dubain lyhyen radan MM-kisoissa 2010.
Lentopallon Mestaruusliigakausi 2013–2014
Miesten runkosarjan tilastot
x LähiTapiola pistekilpailu. Jokaisessa Mestaruusliigan ottelussa raati palkitse kolme parasta pelaajaa 3,2 ja 1 pisteellä.
Mireia Belmonte
Lontoon kesäolympialaisissa 2012 Belmonte voitti olympiahopeaa 200 metrin perhosuinnissa, häviten ainoastaan Kiinan Jiao Liuyangille. 800 metrin vapaauinnissa hän saavutti niin ikään hopeaa.
Anouk Ferjac
Anouk Ferjac (s. 25. toukokuuta 1932 Pariisi, Ranska) on ranskalainen näyttelijä. Hän esiintyi kaikkiaan sadassa elokuvassa ja televisio-ohjelmassa vuosina 1946–2000.
Lentopallon Mestaruusliigakausi 2013–2014
Miesten mestarit
150px Vammalan Lentopallo 2. mestaruus (edellinen 2012) Päävalmentaja: Ugis Krastins
Naisten mestarit
255px LP Viesti Salo 6. mestaruus (6. peräkkäinen)
Mireia Belmonte
Belmonte voitti neljä maailmanmestaruutta lyhyen radan MM-kilpailuissa Dohassa 2014.
Lentopallon Mestaruusliigakausi 2013–2014
Naisten liigakarsinta
22. huhtikuuta Mestaruusliigan hallitus totesi, että Rantaperkiön Isku ja Kuusamon Pallo-Karhut sekä Vampulan Urheilijat voidaan katsoa Mestaruusliigakelpoisiksi. Lisäselvitysten jälkeen LiigaSärkät, jolle Särkät Volley siirsi liigapaikkansa, katsottiin liigakelpoiseksi 28. huhtikuuta.
Mireia Belmonte
Belmonte voitti Rio de Janeiron olympialaisissa 2016 kultaa 200 metrin perhosuinnissa ajalla 2.04,85 ja sai pronssia 400 metrin sekauinnissa.
Lentopallon Mestaruusliigakausi 2013–2014
Naisten liigakarsinta
Saimaa Volleyn toiminta päättyi kauden 2013–2014 jälkeen ja Keski-Savon Paterilta vuokralla olleen liigapaikan perii LEKA Volley Kuopiosta.
Mireia Belmonte
Hän voitti Budapestin MM-kilpailuissa 2017 kultaa 200 metrin perhosuinnissa ajalla 2.05,26 sekä hopeaa 1 500 metrin vapaauinnissa ja 400 metrin sekauinnissa.
Belmonten nimissä ovat syyskuussa 2017 lyhyen radan maailmanennätykset 400, 800 ja 1 500 metrin vapaauinneissa sekä 200 metrin perhosuinnissa ja 400 metrin sekauinnissa.
Riesto
Riesto oli Sodankylän Sompiossa sijainnut kylä, joka 1960-luvun lopulla jäi Lokan tekojärven alle. Se sijaitsi Luirojoen varrella, laajan suoalueen keskellä olleella saarekkeella, jota pohjoisessa rajasi Suomen suurin aapasuo Posoaapa. Kylän tuntumassa Luiroon yhtyivät sen sivujoet Riesto- ja Kopsusjoki. Rieston kylä oli korkealla mäellä eli ns. "Rieston kummulla", jonka tasainen laki on edelleen näkyvissä samannimisenä saarena. Vajaa kilometri sen eteläpuolella on Kuukkelinmaan saari, joka myös aikoinaan kuului Rieston kylään.
Lauttasaaren kartano
pienoiskuva|Lauttasaaren kartanon päärakennus vuonna 1923. Lauttasaaren kartano on Helsingin Lauttasaaressa sijaitseva rakennus, jonka omistaa Koneen Säätiö. Se sijaitsee osoitteessa Otavatie 10, noin 200 metriä Lauttasaaren metroasemalta. Kartanon päärakennus on valmistunut vuonna 1837, ja se edustaa empiretyyliä. Rakennus ja sen tontti on suojeltu asemakaavalla vuonna 1978. Kartanoon kuuluva Punainen huvila on Lauttasaaren vanhin pystyssä oleva rakennus, ja se on rakennettu vuosina 1791–1793. Päärakennuksen ja Punaisen huvilan sanotaan muodostavan arvokkaan kulttuurihistoriallisen kokonaisuuden.
Riesto
Historiaa
Hieman varsinaisen Reiston kylän eteläpuolella sijaitsi Kuukkelin talo, jonka isäntä Antti Kuukkeli oli rakentanut vuonna 1906. Ennen sotavuosia se toimi Rieston kylän kestikievarina. Kun Lokan tekojärveä ryhdyttiin 1950-luvulla suunnittelemaan, päätettiin Kuukkelin talo säästää ja se siirrettiin vuonna 1962 avatun Sodankylän kotiseutumuseon päärakennukseksi. Muut kylän talot kuvattiin ennen altaan rakentamista ja niiden perusteella tehty pienoismalli on esillä Lapin maakuntamuseon tiloissa Rovaniemen Arktikum-talossa. 1920-luvulla Riestossa toimi muutaman vuoden ajan Sompion ensimmäinen kansakoulu, joka vuonna 1926 siirrettiin Lokan kylään.
Muuta
Kylä tunnetaan myös taidemaalari Andreas Alarieston syntymäpaikkana. Hän on useissa maalauksissaan kuvannut lapsuusvuosiaan Riestossa. Kirjailija ja kansanperinteen tallentaja Samuli Paulaharju on kertonut kylästä pääteoksenaan pidetyssä kirjassa Sompio, joka ilmestyi vuonna 1939.
Lauttasaaren kartano
Historia
Kartanon maat koostuivat aikaisemmista Heikaksen ja Bertaksen tiloista, jotka lahjoitettiin 1624 kuninkaankartanona ratsumestari Gert Skyttelle palkkioksi Preussin sodassa tehdystä palveluksesta.
Vuonna 1650 kuningatar Kristiina peruutti lahjoituksen ja luovutti Lauttasaaren Helsingin kaupungille, mutta myöhemmin saari vielä palautettiin kruunulle mutta jätettiin sittemmin kruununluontoisena Helsingin kaupungille maistraatin palkkiotiloiksi. Vuosisadan lopulla alue päätyi yksityisomistukseen.
1700- ja 1800-luvun vaihteessa Lauttasaaren omisti Weurlanderin maanviljelijä- ja kauppiassuku, jonka jäsen Mårten Weurlander myi Lauttasaaren tilan vuonna 1836 Claes Wilhelm Gyldénille. Seuraavana vuonna Gyldén aloitti kartanon rakentamisen.
Kartano vaihtoi omistajaa jo vuonna 1841, kun sen osti Nils Siljander. Seuraavan kerran omistaja vaihtui 11. elokuuta 1871, jolloin venäläissyntyinen kauppias Ivan Wavulin osti kartanon 60 000 markalla ja asettui perheineen sinne asumaan. Joidenkin lähteiden mukaan Wavulin olisi tehnyt kaupat jo vuonna 1853.
Wavulinien aikana Lauttasaareen, pääasiassa sen rannoille alettiin rakentaa pääkaupunkilaisten säätyläisten huviloita. Ensimmäinen tontti myytiin tähän tarkoitukseen vuonna 1873, mutta varsinaisesti palstoitus käynnistyi 1895 Vilhem Wavulinin ollessa kartanon omistajana, jolloin palstoja sekä vuokrattiin että myytiin. Vilhem Wavulin oli kouluttautunut agronomiksi, ja hän paneutui maanviljelyksen kehittämiseen. Pellot ja puutarha kunnostettiin ja etelään johtavan tien ympärille nousi talousrakennuksia.
Julius Tallberg osti Wavulinilta vuonna 1905 Kotkavuoren pohjoisrinteellä sijainneet Hjördishemin ja Sätran palstat. Vanha palstajako on osin vieläkin näkyvissä, sillä vuokrasopimukset ulottuivat 1940-luvulle asti.
Vuonna 1911 Julius Tallberg osti lopulta koko kartanon ja sen jäljellä olleet maat eli puoli Lauttasaarta edulliseen hintaan, koska kaupunki ei ollut niistä kiinnostunut. Tämän jälkeen kartanossa toimi ravintola ainakin vuonna 1920.
Kartanon myöhemmät vaiheet
Vuonna 1946 Julius Tallbergin miniä Clara Tallberg myi kartanon rakennuksen Allergiatutkimussäätiölle. Vuonna 1954 kartano muutettiin sairaalaksi, jossa korjattiin esimerkiksi huuli- ja kitalakihalkioita. Vuonna 1978 Punainen Risti yritti myydä kartanon, jotta tilalle olisi rakennettu asuinrakennuksia, mutta paikalliset asukkaat puuttuivat peliin sillä seurauksella, että seuraavana vuonna Helsingin kaupunki osti kartanon. Vuonna 1980 kartanosta tuli muistisairaiden vanhusten hoitokoti, mutta 2010-luvun alkuvuodet se oli tyhjillään.
Helsingin kaupunki pani kartanon ja punaisen huvilan myyntiin keväällä 2015 ja sai useita tarjouksia. Tarjokkaista ei valittu pelkästään korkeimman tarjouksen perusteella.
Tarjouskilpailun voitti Koneen Säätiö, joka aloitti kartanoalueen kunnostamisen. Perusteellisessa kunnostusprojektissa muun muassa purettiin ylimääräisiä väliseiniä ajalta, jolloin kartano oli toiminut sairaalana ja vanhainkotina. Vintille tehtiin nykyaikaisia työtiloja, ja kartanon pintoihin palautettiin joitakin koristemaalauksia ja joitakin puupintoja kunnostettiin. Pihalle tuli Lahopuutarha-niminen taideteos, joka on rakennettu pääasiassa kartanon pihalta kaadettujen puiden puusta. Vesi virtaa sen päällä, ja noin 25 vuodessa teoksen tulisi lahota sellaiseksi, kuin mitä sen laatineet taiteilijat Janne Nabb ja Maria Teeri ovat visioineet.
Kunnostus valmistui toukokuussa 2018, jolloin säätiö muutti kartanoon. Kartanon puutarha ennallistetaan puutarha-arkkitehti Bengt Schalinin suunnitelman mukaan 1920-luvun asuun. Kartanon on tarkoitus toimia tieteen ja taiteen kohtaamispaikkana sekä erilaisten tapahtumien järjestämispaikana.
Lombardian ympäriajo 2014
Lombardian ympäriajo 2014 oli järjestyksessään 108. maantiepyöräilyn Lombardian ympäriajo. UCI World Touriin kuulunut kilpailu järjestettiin 254 kilometrin reitillä Comosta Bergamoon 5. lokakuuta 2014.
Daniel Martin voitti kilpailun karattuaan kärkiryhmästä 400 metriä ennen maalia. Alejandro Valverde sijoittui toiseksi ja Rui Costa kolmanneksi.
Tulokset
Lähde: Pro Cycling Stats
Osallistuneet joukkueet
Kilpailussa olivat mukana seuraavat 25 joukkuetta.
Efesoksen teatteri
Efesoksen teatteri oli antiikin aikainen kreikkalais-roomalainen teatteri Efesoksen kaupungissa Vähässä-Aasiassa, nykyisessä Turkissa. Sen rauniot ovat osa Efesoksen arkeologista aluetta, joka on Unescon maailmanperintökohde.
Historia
Efesoksen teatteri rakennettiin alun perin hellenistisellä tai varhaisella roomalaisella kaudella ensimmäisellä vuosisadalla eaa. kreikkalaisena teatterina. Aikaisemman oletuksen mukaan se olisi rakennettu jo 200-luvulla eaa., kun Lysimakhos perusti kaupungin uudelleen, mutta nykytiedon mukaan ehkä korkeintaan teatterin paikka on valittu jo tuolloin. Teatteria käytettiin paitsi kreikkalaisten tragedioiden ja komedioiden esityksiin myös kaupungin kansankokouksen kokouspaikkana eli ekklesiasterionina.
pienoiskuva|vasen|Efesoksen teatteri edestä Arkadiane-kadulta nähtynä. pienoiskuva|vasen|Efesoksen teatteri ilmasta. Teatteria laajennettiin ja se muutettiin roomalaiseksi teatteriksi Rooman keisarikaudella ensimmäisellä vuosisadalla jaa. Rakennustyöt alkoivat mahdollisesti jo keisari Claudiuksen aikana, ja sitä rakennettiin erityisesti keisarien Nero ja Domitianus aikana. Noihin aikoihin teatteri tunnetaan muun muassa Apostolien teoissa kuvatusta mellakasta apostoli Paavalia vastaan. Siinä kaupungin käsityöläiset kerääntyivät teatterille, ja huusivat ”Suuri on Efesoksen Artemis!” -huutoja.
Rakennusta muutettiin myös myöhemmin, ja lopullisen muotonsa se on saanut joskus ennen vuotta 262 jaa. Kyseisenä vuonna osa rakennuksesta tuhoutui maanjäristyksessä, jonka jälkeen sitä korjattiin. Myöhemmät maanjäristykset vuosina 359 ja 366 aiheuttivat lisää tuhoja, jonka seurauksena osa katsomosta hylättiin. Samoihin aikoihin teatteria alettiin käyttää gladiaattoritaisteluihin. Varhaisella bysanttilaisella kaudella 700-luvulla teatterin jäänteet tulivat osaksi uutta kaupunginmuuria, joka ympäröi aiempaa pienemmän alueen.
Rakennus
Teatteri sijaitsee nykyisen Panayır-dağin kukkulan länsirinteessä Efesoksen kaupallisen agoran eli Tetragonos-agoran koillispuolella. Se oli tyypillinen puolikaarenmuotoinen teatteri, jonka keskiössä oli alun perin pyöreä ja roomalaisessa vaiheessa puoliympyränmuotoinen orkhestra.
Teatterin katsomossa oli sen myöhemmässä roomalaisessa vaiheessa 62 penkkiriviä, jotka oli jaettu vaakasuuntaisilla käytävillä (diazoma) kolmeen osaan, ala-, keski- ja yläosaan. Ensimmäisessä vaiheessa eli kreikkalaisessa teatterissa on ollut mahdollisesti valmiina vain alaosa, kun taas ylin osa on kenties lisätty vasta 200-luvulla jaa. Alaosassa oli 19 penkkiriviä, keskiosassa 20 penkkiriviä ja yläosassa 23 penkkiriviä. Pystysuuntaiset käytävät jakoivat alaosan 11 sektoriin (kerkides) ja keski- ja yläosan 21 sektoriin.
Katsomoon mahtui suurimmillaan yhteensä noin – henkeä. Katsomossa oli varatut paikat muun muassa bulen eli neuvoston ja gerusian eli vanhinten neuvoston jäsenille, efebeille, eri fyleille eli heimoille sekä pääpuhujille.
Teatterin katsomon yläosassa sijaitsi ilmeisesti Nemeseion eli Nemesikselle omistettu pyhäkkö. Teatterin tukimuurissa oli 200- tai 100-luvulla eaa. rakennettu lähdekaivorakennus, jonka julkisivussa oli kaksi joonialaista pylvästä.
Hallinnollisen agoran kylpylä
Hallinnollisen agoran kylpylä on tutkimuksessa käytetty nimitys eräästä antiikin aikaisesta kylpylästä Efesoksen kaupungissa Vähässä-Aasiassa, nykyisessä Turkissa. Sen rauniot ovat osa Efesoksen arkeologista aluetta, joka on Unescon maailmanperintökohde.
pienoiskuva|vasen|Hallinnollisen agoran kylpylän raunioita. Niin kutsuttu Hallinnollisen agoran kylpylä rakennettiin Rooman keisarikaudella 100-luvulla jaa. Rakennus tulkittiin aiemmin virheellisesti Variuksen kylpyläksi, joka oli kuitenkin nykytutkimuksen valossa sama rakennus kuin Skholastikian kylpylä ja sijaitsi Kuretes-kadun varrella. Siksi rakennus esiintyy edelleen useissa vanhemmissa teoksissa ja opasteissa nimellä ”Variuksen kylpylä”.
Kylpylään on todennäköisesti liittynyt palaistra. Lähellä on sijainnut myös gymnasion.
Saksinokat
Saksinokat (alaheimo Rynchopinae, suku Rynchops) on lokkiryhmä, joka luokiteltiin aiemmin omaan heimoonsa Rynchopidae.
Ulkonäkö ja koko
Nokan alaosa on yläosaa pidempi.
Levinneisyys ja elinympäristö
Esiintyy Amerikassa, Afrikassa ja Intiassa.
Sojuz TMA-06M
Sojuz TMA-06M oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 23. lokakuuta 2012 kello 10.51 UTC Baikonurin kosmodromilta Kazakstanista mukanaan kolme avaruuslentäjää ja rahtia asemalle. Mukana oli muun muassa 32 kalaa (laji Oryzias latipes) aseman tutkimuslaboratorioon.
Avaruuslennolle osallistuneet toimivat ISS-aseman Retkikunta 33:n täydennysmiehistönä. Alus toimi ISS:n pelastusaluksena kunnes palasi maahan maaliskuussa 2013. Kyseessä oli miehitetyn Sojuz-aluksen 115. lento. Sojuzin laukaisu Baikonurin laukaisualustalta 31 oli laukaisualustan ensimmäinen miehitetty laukaisu sitten vuoden 1984 Sojuz T-12 -lennon.
Juhani Kansi
Juhani Kansi (s. 17. tammikuuta 1958) on suomalainen musiikkitoimittaja. Kansi toimi taiteilijanimellä Joel Kairo vuosina 1980–1992 Päät-yhtyeen laulajana ja kitaristina. Hän myös sävelsi ja sanoitti yhtyeelle.
Yleisradiossa Juhani Kansi on työskennellyt muun muassa Rockradion ja Kovan päivän illan toimittajana. Nykyisin Kansi toimii Ylen Kulttuurin ja viihteen osaston genretuottajana. Ennen radiouraa Kansi kirjoitti muun muassa Musa- ja Soundi -lehtiin.
Čerkes heku
Čerkes heku (Черкес хэку, suomeksi ”Tšerkessia”) on Venäjällä Karatšai-Tšerkessian pääkaupungissa Tšerkesskissä ilmestyvä kabardinkielinen sanomalehti.
Lehti on perustettu vuonna 1924. Aluksi se ilmestyi nimellä Adyge pseuke (”Adygejen elämä”), vuodesta 1929 nimellä Čerkes plyž (”Punainen Tšerkessia”), vuodesta 1953 nimellä Čerkes pež ”Tšerkessian totuus” ja vuosina 1965–1991 nimellä Lenin nur (”Leninin säde”). Lehteä painettiin ensin arabialaisella ja myöhemmin latinalaisella kirjaimistolla. Vuodesta 1938 lähtien se on ilmestynyt kyrillisellä aakkostolla.
Volkswagen Crafter
Volkswagen Crafter on Volkswagen Nutzfahrzeugen vuodesta 2006 lähtien valmistama suurikokoinen pakettiautomalli. Markkinoille tullessaan se korvasi Volkswagen LT:n. Ensimmäisen sukupolven Crafter oli Mercedes-Benz Sprinterin sisarmalli, ja sitä myös valmistettiin Mercedes-Benzin tehtaalla Ludwigsfeldessä. Toisen sukupolven Crafter sen sijaan on Volkswagenin kokonaan itse suunnittelema.
Volkswagen Crafter I (2006–2016)
Crafter koki pienen kasvojenkohotuksen kesällä 2011, jolloin se sai uudenlaista ilmettä keulan alueellensa. Myös verhoilumateriaaleja uusittiin, ja uutena lisävarusteena saataville tuli värinäytöllinen navigointijärjestelmä. Samalla Crafteriin esiteltiin uudet nelisylinteriset 2,0-litraiset dieselmoottorit.
Moottorivaihtoehdot
vasen|pienoiskuva|235x235px|Ensimmäisen sukupolven facelift-malli.
Volkswagen Crafter II (2016–)
Toisen sukupolven Crafter esiteltiin Hannoverin hyötyajoneuvonäyttelyssä syyskuussa 2016. Sitä myydään myös nimellä MAN TGE. Crafter valittiin Vuoden Pakettiautoksi 2017.
Aviamotornajan metroasema (Kalininsko-Solntsevskaja)
Aviamotornaja on yksi Moskovan metron asemista. Se avattiin 30. joulukuuta 1979.
Chess Titans
Chess Titans on shakkivideopeli, joka sisältyy Microsoftin Windows Vista- ja Windows 7 -käyttöjärjestelmille. Peli on 3D-grafiikalla toteutettu.
Kigoman alue
pienoiskuva|Kigoman alue tummennettuna Tansanian kartalla Kigoman alue on yksi Tansanian 31 hallinnollisesta alueesta (mkoa eli region). Se sijaitsee maan länsiosassa Tanganjikajärven rannalla. Sillä on maarajaa Burundin kanssa.
Kigoman alue sijaitsee 800–1 700 metrin korkeudessa, ja se jakautuu neljään maisemavyöhykkeeseen. Tanganjikajärven kapea rannikkovyöhyke 800–1 000 metrin korkeudessa sopii kalastukseen ja pienimuotoiseen viljelyyn. Miombo-vyöhykkeellä 100–1 200 metrin korkeudella on pensassavannia, ja siellä on runsaasti tsetsekärpäsiä. Silti alueella harjoitetaan jonkin verran karjanhoitoa, metsästystä ja hunajan keruuta. Välivyöhyke 1 200–1 500 metrissä soveltuu kassavan, maissin, hirssin ja papujen viljelyyn, ja rahatuloja saadaan öljypalmun, tupakan ja puuvillan viljelystä. Ylänköalue 1 500 metrin yläpuolella on pohjoisosiltaan tiheästi asuttua. Etelämpänä maisema on vuoristoisempaa, siellä kohoaa Mahale-vuoristo 2 373 metrin korkeuteen, ja Mahalen kansallispuiston alue on lähes asumatonta. Kigoman alueen toinen kansallispuisto on lähellä Kigoman kaupunkia simpansseistaan kuuluisa Gomben kansallispuisto.
Kigoman alueella suuri osa väestöstä työskentelee maanviljelyksen parissa, lähinnä omavaraisviljelyssä. Vuonna 1967 vain 19 prosenttia asukkaista oli lukutaitoisia. Vuoden 1988 väestönlaskennassa lukutaitoisia oli 55 prosenttia. Luku oli Tansanian 20 alueesta viidenneksi huonoin. Vuonna 1997 vain 23 prosenttia kouluikäisistä lapsista kävi koulua. Monet peruskoulun aloittaneista lapsista jättivät sen kesken, koska vanhemmilla ei ollut varaa koulutukseen tai koska lapset alkoivat työskennellä perheen maatilalla.
Esan
Esan eli ishan on Nigerian eteläosassa puhuttu nigeriläis-kongolainen kieli. Sitä puhui vuonna 1994 äidinkielenään 300,000 ihmistä. Esan kuuluu edolaisten kielten ryhmään ja on läheistä sukua muun muassa binin ja emai-iuleha-oran kielille.
Bentsoyylikloridi
Bentsoyylikloridi eli bentsoehappokloridi (C7H5OCl) on happoklorideihin kuuluva orgaaninen yhdiste. Sitä käytetään lähtöaineena orgaanisen kemian synteeseissä.
Ominaisuudet
Bentsoyylikloridi on kirkasta, pistävän hajuista nestettä. Yhdiste liukenee orgaanisiin liuottimiin, kuten bentseeniin ja dietyylieetteriin, mutta hajoaa vedessä bentsoehapoksi ja suolahapoksi. Jos vettä on vain vähän, muodostuu bentsoehappoanhydridiä.
Valmistus ja käyttö
Bentsoyylikloridin teollisen valmistuksen lähtöaine on bentsotrikloridi. Bentsotrikloridista bentsoyylikloridia valmistetaan joko sen ja bentsoehapon välisellä reaktiolla tai bentsotrikloridin osittaisella hydrolyysillä.Katalyyttinä reaktiossa voidaan käyttää fosforin tai raudan klorideja. Tuote puhdistetaan tislauksella.
Laboratoriomittakaavassa yhdistettä valmistetaan bentsoehapon ja fosforipentakloridin, fosgeenin tai tionyylikloridin välisellä reaktiolla, klooraamalla bentsaldehydiä, bentsyylialkoholia tai bentsyylibentsoaattia.
Bentsoyylikloridia käytetään erityisesti räjähteinä ja polymerointireaktioiden initiaattoreina käytettävien orgaanisten peroksidien bentsoyyliperoksidin ja tert-butyyliperoksibentsoaatin valmistuksessa. Lisäksi siitä tuotetaan bentsofenonia ja väri- ja lääkeaineita, hajusteita, hyönteismyrkkyjä ja hartseja.
Jokela (Oulu)
Jokela tai Jokelankylä on kylä Vepsän kaupunginosassa Oulussa, entisen Ylikiimingin kunnan alueella Pohjois-Pohjanmaalla. Kylä sijaitsee noin seitsemän kilometrin päässä Ylikiimingin taajamasta kaakkoon seututien 836 ja Vepsänjoen risteyskohdassa. Matkaa Ouluun on noin 45 kilometriä.
Kylä sijaitsee mänty- ja jäkälävaltaisilla hiekkakankailla, jotka ovat pohjavesialuetta. Niitä ympäröivät laajat suoalueet Jakosuo ja Kurkisuo. Alue on suosittua marjastusmaastoa: puolukkaa ja mustikkaa saadaan kankailta sekä lakkaa soilta.
Historia
Kylän laitamilta Vepsänkankaalta on soranottopaikalta löydetty kivikautinen asuinpaikka. Kohde löytyi maastotarkistuksessa 1989, ja siellä on tehty kaivauksia vuosina 1992 ja 1996. Muinaisesineitä, kuten talttoja ja kirveitä, löydettiin 1940- ja 50-luvuilla Suutarin tilalta ns. "aarrepellosta". Museovirasto sai 1997 määrärahan Vepsänkankaan kohteen tutkimiseen. Tutkimusalueen koko on noin 360 m × 100 m. Tutkimusten tarkoitus on tutkia eroosiolle erittäin alttiin ja jatkuvasti tuhoutuvan muinaismuistokohteen uhanalaisimmat osat, sekä määrittää asuinpaikan koko ja säilymisaste.
Rip Slyme
Rip Slyme on japanilainen hip hop -yhtye, jonka muodostaa neljä MC:tä (Ryo-Z, Ilmari, Pes ja Su) ja yksi DJ (Fumiya). Yhtye perustettiin vuonna 1994 ja sen ensimmäinen levy-yhtiön kautta julkaistu single ilmestyi vuonna 2001. Erityisen suureen suosioon se nousi miljoonan kappaleen myyntiin yltäneen toisen albuminsa Tokyo Classic myötä vuonna 2002. Rip Slymella on ollut huomattava vaikutus rapmusiikin suosion nousuun Japanissa, ja se olikin ensimmäinen Nippon Budōkan -areenalla esiintynyt kotimainen rapyhtye.
Albumit
Lähde:
Tillabéri (alue)
Tillabérin alue on hallintoalue Nigerin länsiosassa. Sen pinta-ala on 97 251 neliökilometriä. Alueella on 3,3 miljoonaa asukasta (vuonna 2017, arvio). Sen hallinnollinen keskus on Tillabérin kaupunki.
Maantiede ja ilmasto
Tillabérin alue muodostaa 7,7 prosenttia Nigerin pinta-alasta. Se rajoittuu koillisessa Tahouan ja idässä Dosson alueisiin, etelässä Beniniin, lännessä Burkina Fasoon ja pohjoisessa Maliin. Alueen keskellä sijaitsee Niameyn kaupunkialue. Se on pinnanmuodostukseltaan lähinnä puolitasankoa, jota halkovat Nigerin, sen sivujokien ja vadien muodostamat laaksot. Tulvatasangon muodostavan Nigerin suurin sivujoki on Gorouol. Vadeja ovat Azawagh ja sen jatke Dallol Bosso.
Alueen eteläisin osa kuuluu Sudanin ja keskiosa Sahelin vyöhykkeisiin. Pohjoisosa on Sahelin ja Saharan siirtymäaluetta. Vuodenaikoja on kaksi. Kuiva kausi kestää marraskuusta toukokuuhun ja sadekausi kesäkuusta lokakuuhun. Vuotuinen sademäärä on pohjoisessa 200–300 ja etelässä yli 600 millimetriä. Lämpötilat vaihtelevat 17 ja 42 asteen välillä. Kasvillisuus on etupäässä pensas- ja puusavannia. Etelässä sijaitsee W-kansallispuisto.
Hallinnollinen jako ja väestö
Tillabérin alue on muodostettu vuonna 1988 entisestä Niameyn departementista, josta erotettiin Niameyn kaupunkikunta. Alueeseen kuuluu 13 departementtia, jotka ovat Abala, Ayerou, Balleyara, Banibangou, Bankilare, Filingué, Gotheye, Kollo, Ouallam, Say, Téra, Tillabéri ja Torodi. Kuntia on 45. Departementtien keskuskunnilla on kaupunkikunnan status. Perinteinen hallinto käsittää 31 kantonia, 9 fulbe- ja tuaregiryhmää sekä 1946 kylää ja heimoa.
Alueella oli vuoden 2012 väestönlaskennan mukaan 2 722 482 asukasta. Vuotuinen väestönkasvu on 3,2 prosenttia. Alle 15-vuotiaita on 50,7 prosenttia. Väestöstä 93,7 prosenttia asuu maaseudulla. Etnisiä ryhmiä ovat songhait ja djermat, fulbet, tuaregit, hausat, gurmat ja arabit.
Elinkeinot ja palvelut
Alueen pääelinkeino on maa- ja metsätalous, jota harjoittaa 80 prosenttia aktiiviväestöstä. Maanviljely perustuu sade- ja keinokasteluun. Tärkeimmät viljelykasvit ovat hirssi, durra, lehmänpapu ja riisi. Karjanhoito perustuu paimentolaisuuteen, transhumanssiin ja laiduntamiseen. Tuotantoeläimiä ovat naudat, lampaat, vuohet, kamelit ja aasit. Lisäksi harjoitetaan kalastusta sekä hyödynnetään metsiä. Muita elinkeinoja ovat maataloustuotteiden jalostus, kaivostyö, kaupankäynti, käsityöammatit, liikenne, matkailu ja palvelut.